Reggeli Istentisztelet
Pünkösd utáni 19. vasárnap – 2026. október 4.
Kezdő áldás
Dicsőség a szent, egyvalóságú, elevenítő és feloszthatatlan Háromságnak, az Atyának és Fiúnak és Szentléleknek, mindig, most és mindenkor és örökkön örökké.
Amen.
Dicsőség a magasságban Istennek, / békesség a földön és jóakarat az embereknek! (Háromszor)
Uram nyisd meg ajkaimat, / és szám a te dicséretedet fogja hirdetni! (Kétszer)
3. Zsoltár
Uram, mennyire megsokasodtak, kik engem szorongatnak. / Sokan támadnak ellenem. - Sokan mondják lelkemnek: / nincs neki szabadulása az ő Istenében. - Te pedig Uram, én oltalmazóm vagy; / én dicsőségem, ki fölemeled fejemet. - Szómmal az Úrhoz kiáltottam; / és meghallgatott engem az ő szent hegyéről. - Én szenderegtem, és mély álomban voltam, / és fölkeltem, mert az Úr megtartott engem. - Nem félek az engem környező nép ezreitől; / kelj föl Uram, szabadíts meg engem, én Istenem! - Mert te verted meg mind, kik ok nélkül ellenkeztek velem; / a bűnösök fogait összetörted. - Az Úré a szabadítás, / és népeden a te áldásod. - Én szenderegtem és mély álomban voltam, / és fölkeltem, mert az Úr megtartott engem. 
Dicsőség az Atyának és Fiúnak és Szentléleknek, most és mindenkor és örökkön örökké! Amen 
Alleluja, Alleluja, Alleluja, dicsőség néked, Isten. (Kétszer recitálva, harmadszor énekelve)
Békességi ekténia
Békességben könyörögjünk az Úrhoz!
Uram, irgalmazz!
A mennyei békéért és lelkünk üdvösségéért könyörögjünk az Úrhoz!
Uram, irgalmazz!
Az egész világ békességéért, Isten szentegyházainak jólétéért és mindnyájunk egyesítéséért könyörögjünk az Úrhoz!
Uram, irgalmazz!
Ezen szent hajlékért s mindazokért, kik ide hittel, buzgósággal és istenfélelemmel járnak, könyörögjünk az Úrhoz!
Uram, irgalmazz!
[bookmark: OLE_LINK1][bookmark: OLE_LINK2][bookmark: OLE_LINK3][bookmark: OLE_LINK4]Szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), a tisztes áldozópapságért, a Krisztus-szerinti segédlő papságért, az egész egyházi rendért és a népért könyörögjünk az Úrhoz!
Uram, irgalmazz!
Ezen városért (községért), minden városért, községért és vidékért, s az azokban lakó hívekért könyörögjünk az Úrhoz!
Uram, irgalmazz!
A levegőnek kedvező mérsékletéért, a föld terményeinek bőségéért és békességes időkért könyörögjünk az Úrhoz!
Uram, irgalmazz!
A hajózókért, utazókért, betegekért, fáradozókért, foglyokért s ezek szabadulásáért könyörögjünk az Úrhoz!
Uram, irgalmazz!
Hogy mentsen meg minket minden aggódástól, haragtól és szükségtől, könyörögjünk az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked Uram!
Mert téged illet minden dicsőség, tisztelet és imádás, Atya és Fiú és Szentlélek, most és mindenkor és örökkön örökké.
Amen.
Isten az Úr…
Isten az Úr és megvilágosít minket, áldott, aki az Úr nevében jő!
2. hang
Isten az Úr és megvilágosít minket, áldott, aki az Úr nevében jő! 
Előversek. 1. Adjatok hálát az Úrnak, mert jó, mert irgalma örökkévaló!
2. A pogányok mind körülvettek engem, de az Úr nevében visszavertem őket.
3. Az Úr műve ez, és csodálatos a mi szemünkben.
Tropárok
2. hang (144. oldal)
Midőn leszállottál a halálhoz, halhatatlan Élet, / akkor megtörted a poklot Istenséged fényével; / s midőn a holtakat is a mélységből föltámasztottad, / minden mennyei Erők örvendezve kiálták: /' Életadó Krisztus Istenünk, dicsőség néked!
3. hang (853. oldal)
Szent Ananiás apostol, imádd a kegyelmes Istent, /’ hogy ajándékozzon bűnbocsánatot a mi lelkünknek!
Dicsőség… 4. hang (Ménea)
Jóságot tanulván és mindenben megmaradván józannak, / főpaphoz méltóan viselkedtél, / és a választott Eszközből kimondhatatlan javakat merítettél, / és a hit megtartásával a buzgóság kútfejévé váltál, / Hierotheosz fölszentelt vértanú, / kérjed Krisztust, a mi Istenünket, /’ hogy üdvözítse lelkünket!
Most és… 4. hang (894. oldal)
Az örök idők óta elrejtett / s még az angyalok előtt is ismeretlen mély titok / teáltalad, Istenszülő, lett a földön nyilvánvalóvá: / az összevegyülés nélkül változatlanul megtestesült / és önként keresztre emelkedett Isten, / ki föltámasztotta ősatyánkat, /’ mentse meg a haláltól a mi lelkünket is!
Kis ekténia
Ismét és ismét békességben, könyörögjünk az Úrhoz! 
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz! 
Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!
Néked, Uram!
Mert tied a hatalom, tied az ország, az erő és a dicsőség most és mindenkor, és örökkön örökké. 
Amen.
Kathizmálionok
2. hang (138. oldal)
Az Istenfélő József, / levevén a fáról a te legtisztább testedet, / tiszta gyolcsba göngyölé, / és illatos szerekkel ellátva új sírba helyezé; / de te, Uram, harmadnapon föltámadtál, /’ adván a világnak gazdag kegyelmet.
Dicsőség…
Ki nem tiltottad el sírod kövének lepecsételését, / ez által a hit kőszikláját állítván fel, / új életet adtál mindnyájunknak, /’ Uram, dicsőség néked.
Most és…
Dicsőített vagy te, Istenszülő Szűz! / Énekelünk téged, mert Fiad keresztje által legyőzetett a pokol, / és a halál megtöretett, / s mi a halál fiai föltámadtunk, s az életre méltókká tétettünk. / Régi boldogságunkat, a paradicsomot visszanyertük; / miért is őt háladatossággal dicsőítjük, /’ mint uralkodó Istenünket és egyetlen kegyelmest.
Kis ekténia
Ismét és ismét békességben, könyörögjünk az Úrhoz! 
Uram, irgalmazz!
Oltalmazz, ments meg, könyörülj és őrizz meg minket Isten a te kegyelmeddel!
Uram, irgalmazz! 
Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!
Néked, Uram!
Mert jóságos és emberszerető Isten vagy, és téged dicsőítünk, Atya és Fiú és Szentlélek, most és mindenkor és örökkön örökké. 
Amen.
Kathizmálionok
2. hang (139. oldal)
A kenethozó asszonyok előtt a sírnál megjelenő angyal ezeket mondá: / A kenetek a halottakat illetik, / Krisztus az enyészettől idegen maradt. / De kiáltsátok: Föltámadt az Úr, /’ adván a világnak gazdag kegyelmet!
Dicsőség... 
Tanítványaid kara / a kenethozó asszonyokkal összhangban örvendezik, / mert közös ünnepet ülnek velünk / a te föltámadásod dicsősségére és tiszteletére. / Azért így kiáltunk hozzád emberszerető Urunk, /' add meg népednek a te nagy kegyelmedet!
Most és... Az Istenszülőé
A természet törvényeit elrejtve / isteni szülésedet a szüzességgel kapcsoltad össze, / mert egyedül te szülted azt, / ki időtlen idők előtt téged szült, /’ azért magasztalunk téged Istenszülő.
Sokirgalmú
(26. oldal)
Dicsérjétek az Úr nevét, alleluja! / Dicsérjétek, szolgák, az Urat, / szolgák, az Urat / Alleluja, / alleluja, alleluja!
Kik az Úr házában álltok, alleluja, / a mi Istenünk házának tornácaiban, / tornácaiban. / Alleluja, / alleluja, alleluja!
Uram, a te neved örök, alleluja! / Uram, a te emlékezeted nemzedékről nemzedékre, / nemzedékre! / Alleluja, / alleluja, alleluja!
Áldott legyen az Úr Sionból, alleluja, / ki Jeruzsálemben lakik, / ki Jeruzsálemben lakik! / Alleluja, / alleluja, alleluja!
Adjatok hálát az Úrnak, mert jó, alleluja, / mert örökkévaló az ő irgalmassága! / Alleluja, alleluja!
Ki a földet megerősítette a vizek fölött, alleluja, / mert örökkévaló az ő irgalmassága! / Alleluja, alleluja!
Ki megverte Egyiptomot elsőszülötteivel, alleluja, / mert örökkévaló az ő irgalmassága! / Alleluja, alleluja!
Ki bevetette Fáraót és haderejét a Vörös tengerbe, alleluja, / mert örökkévaló az ő irgalmassága! / Alleluja, alleluja!
Mivel a mi lealáztatásunkban megemlékezett rólunk, alleluja, / mert örökkévaló az ő irgalmassága! / Alleluja, alleluja!
És megszabadított minket ellenségeinktől, alleluja, / mert örökkévaló az ő irgalmassága! / Alleluja, alleluja!
Adjatok hálát az ég Istenének, alleluja, / mert örökkévaló az ő irgalmassága! / Alleluja, alleluja!
Föltámadási magasztaló ének
(27. oldal)
Elővers: Áldott vagy te, Uram, / taníts meg engem / a te igazságaidra! (Zsolt 118,2)
Az angyalok gyülekezete elámult, / látván, hogy te, Üdvözítőnk, / a holtak közé számíttatol, / s hogy a halál erejét megtörted, / s Ádámot is / magaddal fölemelted, / s a pokoltól /’ megszabadítottál mindenkit.
Miért vegyítitek / bánatos könnyekkel / a drága kenetet, ó tanítványok? / Hisz a síron tündöklő angyal / a kenethozó asszonyoknak kijelenté: / Lássátok az üres sírboltot / és értsétek meg, / hogy az Üdvözítő /’ föltámadt a sírból!
Korán reggel / a kenethozók könnyezve / siettek a te sírodhoz, / de eléjük állt az angyal és örvendezve mondá: / A kesergés ideje elmúlt, ne sírjatok, / de a föltámadást /’ az apostoloknak hirdessétek!
A kenethozó asszonyok / eljövén a te sírodhoz, Üdvözítőnk / és siránkozának, / az angyal pedig szólván hozzájuk mondá: / Mit keresitek az élőt a holtak között? / Ő mint Isten, /’ föltámadt a sírból.
Dicsőség... 
Imádjuk az Atyát, / a Fiút és a Szentlelket, / az egyvalóságú / Szentháromságot, / a szeráfokkal kiáltván föl: /’ Szent, szent, szent vagy, Uram!
Most és… 
Életadót szülvén, ó Szűz, / Ádámot a bűntől megtisztítottad, / s Évának gyötrelem helyett / örömet ajándékoztál, / az élettől elesetteket pedig arra / ismét méltókká tette /’ a tőled megtestesült /’ igaz Istenember.
Alleluja, / alleluja, alleluja, / dicsőség néked Isten!
Kis ekténia
Ismét és ismét békességben, könyörögjünk az Úrhoz! 
Uram, irgalmazz!
Oltalmazz, ments meg, könyörülj és őrizz meg minket Isten a te kegyelmeddel!
Uram, irgalmazz! 
Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!
Néked, Uram!
Mert megszenteltetett és megdicsőíttetett a te legdrágább és fölséges neved, Atya és Fiú és Szentlélek, most és mindenkor és örökkön örökké. 
Amen.
Ipákoj
A kínszenvedés után az asszonyok sírodhoz menvén / – hogy megkenjék testedet, Krisztus Istenünk – / angyalt találtak a sírban és megrémültek, / mert az angyaltól feléjük ily szózat hangzott: Föltámadt az Úr a világnak nagy kegyelmet ajándékozván.
Evangélium
Figyelmezzünk! Békesség † mindnyájatoknak! Bölcsesség, figyelmezzünk!
Prokimen, 2. hang: Kelj föl Uram, én Istenem, / a parancs szerint, melyet parancsoltál, / és a népek gyülekezete körülveszen téged. (Zsolt 7,7-8)
Könyörögjünk az Úrhoz!
Uram, irgalmazz!
Mert szent vagy te, mi Istenünk, és a szentekben nyugszol, és téged dicsőítünk, Atya és Fiú és Szentlélek, most és mindenkor és örökkön örökké!
Amen.
Minden lélek dicsérje az Urat! (Zsolt 150,6).
Minden lélek dicsérje az Urat!
Hogy a szent evangélium meghallgatására méltónak találtassunk, békességben könyörögjünk az Úrhoz!
Uram, irgalmazz, irgalmazz!
Békesség mindnyájatoknak!
És a te lelkednek, lelkednek!
Bölcsesség, igazhívők, hallgassuk a szent evangéliumot! Szent N. evangéliumának olvasása.
Dicsőség néked, Uram, dicsőség néked!
Figyelmezzünk!
(Evangélium-olvasás)
Dicsőség néked, Uram, dicsőség néked!
Látván Krisztus föltámadását, az egyedül bűnnélküli Úr Jézust imádjuk. Kereszted előtt leborulunk, Krisztus, és szent föltámadásodat énekeljük és dicsőítjük, mert te vagy a mi Istenünk és kívüled mást nem ismerünk, a te nevedet nevezzük. Jertek, minden hívek, hajoljunk meg Krisztus szent föltámadásának, mert íme, Kereszt által lőn az egész világ öröme. Mindenkor áldva az Istent, énekeljük az ő feltámadását, mert a megfeszíttetést elszenvedvén, halállal megrontotta a halált.
50. zsoltár
Könyörülj rajtam, Isten, / a te nagy irgalmasságod szerint, / és könyörületed sokasága szerint töröld el gonoszságomat! / Moss meg engem mindinkább gonoszságomból, / és bűnömtől tisztíts meg engem! / Mert elismerem gonoszságomat, / és bűnöm előttem van mindenkor. / Egyedül ellened vétettem, / és gonoszt előtted cselekedtem, / hogy igaznak bizonyulj igéidben, / és győztesnek ítéletedben. / Mert íme, vétekben fogantattam, / és bűnökben fogant engem anyám. / Mert íme, az igazságot szereted, / a te bölcsességed titkos és elrejtett dolgait kinyilatkoztattad nekem. / Hints meg engem izsóppal, és megtisztulok, / moss meg engem, és a hónál fehérebb leszek! / Add, hogy örömöt és vigasságot halljak, / és örvendezzenek megalázott csontjaim! / Fordítsd el orcádat bűneimről, / és töröld el minden gonoszságomat! / Tiszta szívet teremts bennem, ó Isten, / és az igaz lelket újítsd meg benső részeimben! / Ne vess el engem színed elől, / és Szent Lelkedet ne vedd el tőlem! / Add vissza nekem üdvözítésed örömét, / és uralkodó lélekkel erősíts meg engem! / Megtanítom útjaidra a gonoszokat, / és az istentelenek hozzád térnek. / Szabadíts meg engem a vérbűntől, Isten, üdvösségem Istene, / és nyelvem magasztalni fogja a te igazságodat! / Uram, nyisd meg ajkaimat, / és szám a te dicséretedet fogja hirdetni! / Mert ha kedvelnéd, áldozatot adtam volna, / de az égőáldozatokban nem telik kedved. / Áldozat Istennek a töredelmes lélek, / a töredelmes és alázatos szívet, ó Isten, nem veted meg. / Tégy jót, Uram, jóakaratodból Sionnal, / hogy felépüljenek Jeruzsálem kőfalai! / Akkor veszed kedvesen az igazság áldozatát, / az ajándékot és égőáldozatokat, / akkor tesznek oltárodra borjakat.
Evangélium-csókolási sztichirák
Dicsőség… 6. hang
Szent apostolaidnak imádságai által, / irgalmas Urunk, /’ tisztíts meg minket a mi bűneink sokaságától!
Most és… 6. hang
A legszentebb Istenszülőnek imádságai által, / irgalmas Urunk, /’ tisztíts meg minket a mi bűneink sokaságától!
Könyörülj rajtam, Isten, a te nagy irgalmasságod szerint, és könyörületed sokasága szerint töröld el gonoszságomat! 6. hang
Föltámadt Jézus a sírból, / mint előre megmondá, / adván nekünk örök életet /’ és gazdag kegyelmet.
Ekténia
Üdvözítsd, Isten, a te népedet és áldd meg örökségedet, látogasd meg világodat kegyelmeddel és irgalmasságoddal, emeld fel az igazhitű kereszténység hatalmát, küldd le reánk a te bőséges malasztodat, a mi legtisztább Királynénk, az Istenszülő és mindenkorszűz Máriának könyörgései által, a te drága és elevenítő keresztednek erejével, a tiszteletreméltó testnélküli mennyei erőknek oltalma által, a tisztes és dicső próféta, előkövet és keresztelő Jánosnak, a szent nevezetes és minden dicséretre méltó apostoloknak, szent atyáink, az egész egyház nagy tanítói és püspökeinek: Nagy Bazil, Gergely a hittudós, Aranyszájú Jánosnak, Atanáz és Cirillnek, és a liceabeli myrai főpüspök, csodatevő Szent Miklós atyánknak; a szent és jó győzelmű vértanúknak, szentéletű és isteni ihletésű atyáinknak, barlanglakó Antal és Teodóznak, szent N.-nek, kinek ma emlékét ünnepeljük, és minden szentjeidnek közbenjárása által, kérünk téged, nagyirgalmú Urunk, hallgass meg minket, hozzád esedező bűnösöket, és könyörülj rajtunk!
Uram, irgalmazz! Uram, irgalmazz! Uram, irgalmazz!
Uram, irgalmazz! (hatszor)
Uram, irgalmazz! Uram, irgalmazz! Uram, irgalmazz!
A te egyszülött Fiadnak irgalma, könyörülete és emberszeretete által, kivel áldott vagy, legszentebb jóságos és elevenítő Lelkeddel együtt most és mindenkor és örökkön örökké.
Amen.
Kánon – Katavászia
Az Istenszülőé
4. hang (43. oldal)
I. Fölnyitom az én számat / és betelik ihletéssel, / és dicsőítő éneket hangoztatok neked, ó Anyakirálynő, / és fényesen ünnepelve téged, /’ örömmel hirdetem a te csodáidat.
III. A te magasztalóidat Istenszülő, / ki a kegyelem élő és kiapadhatatlan forrása vagy, / egy énekkarba összegyűjtvén, / lelkileg erősítsd meg, / és a te mennyei dicsőségedben /’ hervadhatatlan koszorúkkal jutalmazd!
Konták, ikosz
8. hang (853. oldal)
Tanítványod és barátod / és szereteted utánzója / téged, mint istenihletettségű, Istennek hirdetett a földkerekség előtt. / Az ő imái által kimentve egyházadat az ellenségek kezéből, / őrizd meg népedet /’ az Istenszülő imái által, mint nagyirgalmú!
8. hang. Minta: Mint bátor hadvezérnek... (Ménea)
Magasztalunk téged, mint Athén főpapját, / hiszen általad nyertünk beavatást sok rendkívüli titok rejtélyébe, / mert isteni ihletésű énekszerzőként jelentél meg. / Esedezzél azért, teljes boldogságú Hierotheosz, / hogy megszabaduljunk minden csapástól és így kiálthassuk: /’ Örvendezz, Istenben bölcs atya!
Kathizma:
3. hang. Minta: Az isteni hit megvallásában... (Ménea)
Megöntözted az egész világot tanításoddal mint valami vízáradattal. / Az igaz hit tanait fakasztottad, mert az élet Forrása, Krisztus Isten, benned lakozott, / szentéletű Hierotheosz atyánk! / Kérünk téged, esedezzél hozzá szüntelenül, /’ hogy ajándékozza nekünk a nagy irgalmat! 
Dicsőség... most és... Theotokion. Ugyanarra. (Ménea)
Az isteni természetet le nem vetkőzte, / midőn a te méhedben megtestesült, / mert a megtestesült Isten volt az, / aki téged, mint anyát szűzen őrzött meg, / a szülés után is, miként előtte voltál. /’ Az egyedüli Isten, kit imádj, hogy ajándékozza nekünk a nagy irgalmat!
(44. oldal)
IV. Az Istenség királyi székén dicsőségben ülvén, / mint könnyű felhőn leszállottál, legistenibb Jézus; / mindenható erőddel / – kérünk téged – üdvözítsd azokat, / kik kiáltják néked: /’ Dicsőség a te hatalmadnak Krisztus!
V. Mindenek csodálkoztak / a te mennyei dicsőségeden, / mert te, ó Szeplőtelen, / méhedben hordoztad a mindenség Istenét, / és szülted az örökkévaló Fiút, / ki a téged éneklőknek /’ békességet ajándékoz.
VI. A mennyei bölcsességű Istenanyának / mai napon legszentebb / és legáldottabb ünnepét ülvén, / jertek, hívek, örvendezve tapsoljunk /’ és a tőle született Istent dicsőítsük!
Konták, ikosz
2. hang (144. oldal)
Föltámadtál a sírból, mindenható Üdvözítő, / és a pokol, látván e csodát, megrémült, / és a holtak föltámadtak; / a teremtmények pedig szemlélvén ezeket teveled örvendeznek: /’ Ádám vigadoz, és a világ dicsőít téged mindörökké.
Ikosz
Te vagy az elhomályosultak világossága, te vagy mindnyájunk föltámadása, s az emberek élete, ki magaddal mindnyájunkat föltámasztottál. Te törted meg a halál hatalmát, Üdvözítőnk, te romboltad le, ó, Ige, a pokol kapuit. A halottak e csodát látván álmélkodásba estek, s minden teremtmény örvendett a te föltámadásodon, Emberszerető. Azért mi is mindnyájan dicsőítjük és magasztaljuk a te megalázkodásodat Üdvözítőnk, a világ pedig szüntelenül énekel téged.
(44. oldal)
VII. Nem hajoltak meg a jámbor ifjak / a bálványok előtt a Teremtő fölött, / hanem a tűzbüntetést bátran kiállván, / örvendezve énekelték: / Áldott vagy te atyáinknak dicsőített Istene!
Elővers: Dicsérjük, áldjuk, imádjuk az Urat, énekeljük az Urat, és magasztaljuk őt mindörökké!
VIII. Az istenfélő ifjakat / hajdan a tüzes kemencében megőrzé a Szűznek szülöttje; / akkor ugyan csak képletben, / most pedig valóságban működvén, / az egész mindenséget dicsőítő énekre buzdítja: / Áldjátok az Urat az Úr minden művei, /’ és magasztaljátok őt mindörökké!
Az Istenszülőt és világosság Anyját énekekben magasztaljuk!
(34. oldal)
Magasztalja az én lelkem az Urat, / és örvendez lelkem az én üdvözítő Istenemben!
Minden vers után énekelve:
Ki a keruboknál tiszteltebb / és a szeráfoknál / hasonlíthatatlanul dicsőbb vagy, / ki az Istent, az Igét / sérülés nélkül szülted, /’ téged valóságos Istenszülő, magasztalunk!
Versek:
Mert megtekintette szolgálójának alázatosságát, / íme, mostantól boldognak hirdet engem minden nemzedék! – Ki a keruboknál...
Mert nagy dolgot cselekedett velem a Hatalmas, kinek szent az ő neve, / és az ő irgalmassága nemzedékről nemzedékre száll az őt félőkön. – Ki a keruboknál...
Hatalmas dolgot cselekedett az ő karjaival, / elszélesztette a szívük szándékában kevélykedőket. – Ki a keruboknál...
Levetette a hatalmasokat a fejedelmi székből és fölmagasztalta az alázatosokat; / az éhezőket betöltötte jókkal és a gazdagokat üresen bocsátá. – Ki a keruboknál...
Oltalmába vette Izraelt, az ő szolgáját, megemlékezvén irgalmasságáról, / amint szólott atyáinknak, Ábrahámnak és az ő ivadékának örökre. – Ki a keruboknál...
(45. oldal)
IX. A Szentlélek által megvilágosított / földi halandók örvendezzenek, / és a mennyei erők vigadozzanak, / ünnepet ülvén és az Istenanya tiszteletére mindnyájan kiáltván: / Üdvözlégy boldogságos /’ és szeplőtelen Istenszülő Szűz!
Kis ekténia
Ismét és ismét békességben, könyörögjünk az Úrhoz! 
Uram, irgalmazz!
Oltalmazz, ments meg, könyörülj és őrizz meg minket Isten a te kegyelmeddel!
Uram, irgalmazz! 
Legszentebb, legtisztább, legáldottabb dicső királynénkat az Istenszülő s mindenkorszűz Máriát minden szentekkel együtt említvén, önmagunkat, egymást és egész életünket Krisztus Istenünknek ajánljuk!
Néked, Uram!
Mert téged dicsérnek az összes mennyei erők és téged dicsőítünk, Atya, Fiú és Szentlélek, most és mindenkor és örökön örökké. 
Amen.
Szent az Úr a mi Istenünk! Szent az Úr a mi Istenünk! Szent az Úr a mi Istenünk! 
Szent az Úr a mi Istenünk! Szent az Úr a mi Istenünk! Szent az Úr a mi Istenünk! 
Fényének
Két angyalt látván Mária a sírban meglepődött, s Krisztust meg nem ismervén, mint kertészt kérdezte: Uram, hová tetted el az én Jézusom testét? Mikor pedig a szaváról ráismert, hogy ő maga az Üdvözítő, ezt hallá: Ne illess engem, Atyámhoz megyek, mondd meg ezt testvéreimnek is!
Dicsőség… most és…
A Háromság egyikét szülted kimondhatatlan módon, ó Szűz, ki természetére nézve kettős, működésében sokszoros, de személyében csak egy. Kérjed őt állandóan mindazokért, kik előtted hittel meghódolnak, hogy őrizzen meg mindnyájunkat minden ellenséges fondorlattól, mert mindnyájan tehozzád menekülünk, legszentebb Úrnőnk!
Dicséreti sztichirák
2. hang
Minden lélek dicsérje az Urat! / Dicsérjétek az Urat a mennyekben! / Dicsérjétek őt a magasságban! /’ Téged illet, Isten, az ének.
Dicsérjétek őt minden angyalai, / dicsérjétek őt minden seregei! /’ Téged illet, Isten az ének.
2. hang (142. oldal)
Minden lélek és minden teremtmény / téged dicsőít Uram, / mert kereszteddel megtörted a halált, / hogy megmutasd az embereknek / halottaidból való föltámadásodat, /’ mint egyetlen Emberszerető.
Hadd mondják a zsidók, / hogy az őrtálló vitézek elrejtették a mi Királyunkat! / Miért nem őrizte meg a sírkő az élet szikláját? / Ámde ti vagy a halottat adjátok elő, / vagy a föltámadottat imádjátok velünk együtt mondván: / Dicsőség a te irgalmad sokaságának, Üdvözítő, /’ dicsőség néked.
Örvendjetek népek és vigadjatok, / a sírkövön ülő angyal jelenté ki nekünk mondván: / Krisztus, a világ Üdvözítője / feltámadt halottaiból, / s illattal árasztott el mindeneket. /’ Örvendjetek népek és vigadjatok!
Angyal hozott fogantatásod előtt, Uram, / a Kegyteljesnek üdvözletet; / angyal hengeríté el föltámadásodban / dicső sírodról a követ is. / Az ugyan szomorúság helyett az öröm előképét hirdeté, / ez pedig halál helyett az életadó Uralkodót dicsőíté, / azért kiáltjuk néked: / Mindnyájunk Jótevője, /’ Urunk, dicsőség néked.
Balzsammal és könnyekkel öntözték / az asszonyok a te sírodat, / de örömmel teltek be ajkaik, / mikor ezt mondták nekik: /’ Föltámadt az Úr!
Nemzetek és népek dicsérjék Krisztus Istenünket, / ki érettünk önként szenvedte el a keresztet, / és harmadnapig az alvilágban volt, / és hódoljanak az ő halottaiból való föltámadásának, /’ mellyel a világ határait megvilágosította.
Fölfeszítettek és eltemettek téged, / mint neked tetszett, Krisztusom, / de megtörted a halált, / és mint Isten és Uralkodó, / föltámadtál, / örök életet ajándékozván a világnak /’ és nagy kegyelmet.
Ó, ti, valódi törvényszegők, / a sírkő lepecsételése által / csak még nagyobb csodára tettetek minket méltókká! / Az őrségnek tudomása van róla, / ma szállott ki a sírból. / Ők pedig ezt mondták: / Mondjátok, hogy amíg aludtunk, / eljöttek a tanítványok és ellopták őt. / De ugyan ki lopna el egy halottat, mégpedig ruhátlanul? / Önerejéből föltámadt ő, mint Isten, / a sírban hagyván halotti ruháit. / Jertek zsidók és lássátok, / hogy a pecsétek nem törtek fel! / A halált legyőzte, s az emberi nemnek / végnélkül való életet ajándékozott /’ és nagy kegyelmet.
Dicsőség… 8. hang (61. oldal)
Mária égető könnyei nem hiába omlottak, / mert íme méltóvá lett az angyal megszólítására, / és maga az Üdvözítő láthatására, / de, mint gyarló nő, még e földi javakra gondolván, / eltiltatik Krisztus illetésétől, / másként pedig, mint hirdető küldetik a te tanítványaidhoz, / kiknek megjelentvén az örömhírt, / az Úrnak az ő mennyei Atyjához való fölmenetelét is tudtukra adá, / kivel együtt méltass minket is a te megjelenésedre, /’ uralkodó Urunk.
Most és… 2. hang (36. oldal)
Áldásteljes vagy te Istenszülő Szűz, / mert a tőled megtestesült a poklot meghódítá; / Ádámot visszahívta, / az átkot megszüntette, / Évát fölszabadította s a halált holttá tette, / és bennünket új életre ébresztett. / Azért énekelve kiáltjuk: / Áldott vagy Krisztus Istenünk, /’ ki ezeket így akartad, dicsőség néked!
Nagy Doxologia
Dicsőség neked Isten, ki földerítetted nekünk a világosságot!
Dicsőség a magasságban Istennek, / és békesség a földön, jóakarat az emberekben! / Dicsérünk téged, áldunk téged, imádunk és dicsőítünk téged. / Hálát adunk néked a te nagy dicsőségedért, Urunk, mennyei Királyunk! / Mindenható Atyaisten, egyszülött Fiú, Úr Jézus Krisztus és Szentlélek Úristenünk! / Isten Báránya, az Atyának Fia, / ki elveszed a világ bűneit, irgalmazz nekünk; / ki elveszed a világ bűneit, fogadd el a mi imádságainkat; / ki ülsz az Atyának jobbján, könyörülj rajtunk; / mert egyedül te vagy szent, / te egyedül Úr, / Jézus Krisztus, az Atyaisten dicsőségére. Amen!
Mindennap áldunk téged és dicsérjük nevedet örökké és mindörökkön örökké. / Add Urunk, hogy e napon minden bűntől megőrizzük magunkat! / Áldott vagy te Urunk, atyáinknak Istene! / dicséretes és dicsőséges a te neved mindörökké. Amen. / Legyen, Uram, a te kegyelmed rajtunk, / amint tebenned bíztunk! / Áldott vagy te, Urunk, taníts meg minket a te igazságaidra! / Áldott vagy te, Uralkodó, oktass bennünket a te igazságaidra! / Áldott vagy te, Szent, / világosíts meg minket a te igazságaiddal! / Uram, menedékünk voltál nekünk nemzedékről nemzedékre. Én mondám: / Uram irgalmazz nekem és gyógyítsd meg az én lelkemet, mert vétkeztem teellened. Hozzád menekülék Uram, taníts meg engem, hogy a te akaratodat cselekedjem, / mert te vagy az én Istenem, / mert nálad van az életnek forrása, / és a te világosságodban látjuk meg a világosságot. /’ Nyújtsd kegyelmedet a téged ismerőknek!
Szent Isten, / szent Erős, / szent Halhatatlan / irgalmazz nekünk! 
Szent Isten, / szent Erős, / szent Halhatatlan / irgalmazz nekünk! (Kétszer)
Dicsőség az Atyának és Fiúnak és Szentléleknek, most és mindenkor és örökkön örökké! Amen. Szent Halhatatlan / irgalmazz nekünk!
Szent Isten, / szent Erős, / szent Halhatatlan / irgalmazz nekünk! 
 Tropár
2. hang (39. oldal)
Föltámadván a sírból / és szétszaggatván a pokol kötelékeit, / megszüntetted, Uram, a halálos kárhozatot, / és mindenkit megszabadítottál az ellenség hálójából, / és megjelenvén apostolaidnak, / elküldted őket az evangélium hirdetésére, / miáltal békét szereztél az egész világnak, /’ egyedül irgalmas!
Ekténiák
Könyörülj rajtunk, Isten, a te nagy irgalmasságod szerint, kérünk téged, hallgass meg minket és könyörülj!
Uram, irgalmazz! Uram, irgalmazz! Uram, irgalmazz!
Könyörögjünk még szentséges főpásztorunk, N. római pápáért, istenszerető N. (érsek-) metropolitánkért (és N. püspökünkért), lelkiatyáinkért s Krisztusban minden atyánkfiáért!
Uram, irgalmazz! Uram, irgalmazz! Uram, irgalmazz!
Könyörögjünk még az itt jelenlévő s tőled nagy és bő kegyelmeket váró népért, a mi jótevőinkért és minden igazhitű keresztényért!
Uram, irgalmazz! Uram, irgalmazz! Uram, irgalmazz!
Mert irgalmas és emberszerető Isten vagy, és téged dicsőítünk, Atya és Fiú és Szentlélek, most és mindenkor és örökkön örökké.
Amen.

Teljesítsük reggeli könyörgésünket az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Hogy ezen egész napot tökéletesen szentül, békességben és vétek nélkül töltsük el, kérjük az Úrtól!
Add meg, Uram!
A békesség angyalát, a hűséges vezetőt, lelkünk és testünk őrzőjét kérjük az Úrtól!
Add meg, Uram!
Bűneink és vétségeink bocsánatát és elengedését kérjük az Úrtól!
Add meg, Uram!
Jókat és hasznosakat lelkünknek és a világnak békességet kérjünk az Úrtól!
Add meg, Uram!
Hogy életünknek hátralevő részét békében és bűnbánatban töltsük, kérjük az Úrtól!
Add meg, Uram!
Hogy életünket keresztény módon, gyötrelem és szégyen nélkül végezzük be, s hogy Krisztus félelmetes ítélőszéke előtt jó feleletet adjunk, kérjük az Úrtól!
Add meg, Uram!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked, Uram!
Mert az irgalom, könyörület és emberszeretet Istene vagy és téged dicsőítünk, Atya és Fiú és Szentlélek, most és mindenkor és örökkön örökké.
Amen.
Békesség mindnyájatoknak!
És a te lelkednek!
Fejeteket hajtsátok meg az Úrnak!
Néked, Uram!
Mert téged illet, hogy könyörülj rajtunk s üdvözíts minket Istenünk és téged dicsőítünk, Atya és Fiú és Szentlélek, most és mindenkor és örökkön örökké.
Amen.
Elbocsátó
Bölcsesség!
Adj áldást!
Krisztus, a mi Istenünk ki áldott és dicsőített öröktől fogva.
Tedd erőssé, Isten, az igaz katolikus hitet örökkön örökké!
Legszentebb Istenszülő, üdvözíts minket!
Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét sérülés nélkül szülted, téged valóságos Istenszülő magasztalunk!
Dicsőség néked, Krisztus Istenünk, a mi reménységünk, dicsőség néked!
Dicsőség az Atyának és Fiúnak és Szentléleknek most és mindenkor és örökkön örökké. Amen. Uram, irgalmazz! Uram, irgalmazz! Uram, irgalmazz! Adj áldást, uram!

(A pap az elbocsátó imádságot mondja.)
Amen.
Az Úr áldása reátok az ő kegyelmével és emberszeretetével mindig, most és mindenkor és örökkön örökké!
Amen.
